O talento dáse cita no EcoHotel Nós de Silleda\nAcolle dende o venres a primeira edición de Xóvenes Talentos, unha gran iniciativa da Fundación Baiuca Verdescente\nO venres arrancou a I edición de Xóvenes Talentos, que rematará mañá, domingo. Nace a raíz do ambicioso proxecto da Fundación Baiuca Verdescente que aposta polo talento humano como motor de progreso, dinamización e modernización do noso rural e ten lugar no EcoHotel Nós de Silleda. Reúne á mocidade de entre 20 e 31 anos máis talentosa das comarcas do Deza e Tabeirós – Terra de Montes ou que gardan algún tipo de vínculo coas mesmas e tamén nos convidaron a ECOS DA COMARCA, polo que queremos agradecer que nos fixeran partícipes desta boa iniciativa que é ademais, tan necesaria para os mozos e para o rural.\nAsí que ECOS DA COMARCA estivemos este venres alí desfrutando dun marabilloso acto presentado por Andrés Seoane. Á chegada ao lugar, que destaca pola súa fermosa decoración con photocalls incluídos, a cada asistente entregóusenos unha moeda que tiñan o seguinte significado:\nMoeda de madeira: entregaránselle aos mozos e mozas de entre 20 e 31 anos en representación do seu talento.\nMoeda de prata: dirixida ás persoas que xa desenvolveron en gran medida o seu talento, pero que teñen aínda percorrido ata alcanzar o ouro.\nMoeda de ouro: reservada para as persoas que levaron o seu talento ao máximo, contando cun enorme éxito persoal e profesional, e destacando polo forte compromiso coa zona.\nCabe mencionar que a ECOS DA COMARCA nos entregaron a moeda de prata, o que nos fai moi felices, mentres que só dúas persoas recibiron a de ouro por toda a súa gran traxectoria e labor: Roberto José Rivas Martínez, ourensano pero con raíces familiares na parroquia silledense de Siador, e da Fundación Roberto Rivas e a súa esposa, María Eugenia Espinosa de los Monteros.\nRivas pronunciou unhas palabras agradecendo este recoñecemento en especial á presidenta de Baiuca Verdescente, Nieves López-Neira, quen durante a súa intervención fixo fincapé na importancia e no obxectivo desta iniciativa: a de ser un espazo para compartir experiencias, coñecementos e talento entre si e con persoas expertas nos máis diferentes campos e destacou a importancia do talento colectivo.\nPola súa banda, o alcalde de Silleda, Manuel Cuíña, agradeceu esta iniciativa e que se leve a cabo neste municipio, así como lembrou o marabilloso proxecto Dorotea impulsado en Silleda tamén pola Fundación Baiuca Verdescente. Tamén deu ás gracias a todos os voluntarios que durante este proxecto acompañaron aos maiores que por cuestións da vida se atopan sós.\nMentres, a directora xeral de Xuventude, a lalienense Cristina Pichel, recalcou que esta iniciativa contribúe ao desenvolvemento rural e que no rural hai oportunidades. E a presidenta da Deputación de Pontevedra, Carmela Silva, non se cansou de aloxiar á fundación e este proxecto, indicando que lle parece unha idea extraordinaria, que vai máis alá do discurso, e que é unha idea das máis boas que viu en tempo. Tamén aproveitou para subliñar o talento dos mozos galegos, afirmando que en todos os países hai algún galego éxitoso.\nA xornada completouse coa música da Nastasia Zürcher e tamén cunha sesión de astronomía.\nHoxe, sábado, a xornada inclúe as intervecións de Cristina Collazo, Cristina Pichel, Iago de la Campa, Marisol Soengas, Carmela Mola, Ana Pardo de Vera, Sergio Rodríguez, Elena Ferro e David Amor.\nPor último, mañá domingo, a Vía da Prata será escenario dun evento deportivo de alto nivel no que participarán celebridades do mundo do deporte e que tomará como modalidade a de relevos xa que representa á perfección os valores de compañeirismo, traballo en equipo e solidariedade tan presentes no evento Xóvenes Talentos.\nMáis fotos do evento na galería inferior:


Navarra Televisión - Wikipedia, a enciclopedia libre\nNavarra Televisión ou NATV é a primeira canle da televisión autonómica privada navarra, sociedade adxudicataria da explotación das dúas canles de Televisión Dixital Terrestre autonómica no ámbito da Comunidade Foral de Navarra.\nPromecal e Popular TV\nIniciou as súas emisións regulares o 14 de maio de 2012 en TDT. A súa programación, de carácter xeralist, ten como un dos seus eixos básicos a información, non só de ámbito autonómico, senón tamén nacional e internacional. Para iso conta cunha sede central situada en Pamplona. Ademais de Navarra Televisión, esta empresa conta cunha segunda canle, Navarra Televisión 2, con contidos divulgativos, de servizo público e en éuscaro.\nEsta canle naceu tras a fusión de Canal 6 Navarra e Popular TV Navarra, en busca dunha canle autonómica potente tras o peche da tamén canle privada Canal 4 Navarra. Grazas a esta fusión, o grupo resultante dispón da totalidade do diñeiro que ofrece a Comunidade Foral de Navarra como axuda para as televisións de ámbito autonómico que emiten no seu territorio.\n↑ Hoxe comeza a emitir a nova televisión navarra\nSitio web de Navarra Televisión\nTraído desde "https://gl.wikipedia.org/w/index.php?title=Navarra_Televisión&oldid=4632832"\nÚltima edición o 28 de xaneiro de 2018 ás 20:53\nA última edición desta páxina foi o 28 de xaneiro de 2018 ás 20:53.


Moratoria Non Hipotecaria Legal Crisis COVID-19 | ABANCA\nInformación sobre a Moratoria Non Hipotecaria Legal\nDebido á crise sanitaria do COVID-19, e con motivo da publicación da Real Decreto-lei 11/2020 do 31 de marzo polo que se adoptan medidas urxentes complementarias no ámbito social e económico para facer fronte ao COVID-19 (BOE de 1 de abril de 2020), e do Real Decreto- Lei 15/2020 do 21 de abril e Real Decreto-Lei 19/2020 do 26 de maio que complementan aos anteriores contámosche en que casos poderás solicitar a aplicación da moratoria de débeda derivada dun préstamo ou crédito sen garantía hipotecaria (Moratoria Non Hipotecaria Legal).\nInformámoste que no caso de que non cumpras as condicións ou agotes o prazo para acollerte á Moratoria Non Hipotecaria Legal, tes a posibilidade de solicitar o Aprazamento Non Hipotecario Sectorial. Consulta as condicións.\nRecordámosche que tamen tes dispoñible a solicitude da Moratoria Hipotecaria Legal e o Aprazamento Hipotecario Sectorial.\nA solicitude da Moratoria Non Hipotecaria Legal comportará de forma conxunta a solicitude e estudo da concesión do Aprazamento Non Hipotecario Sectorial que puidese corresponder. Se non desexas realizar a petición de forma conxunta para que se apliquen de forma sucesiva, no suposto de cumprir coas condicións subxectivas para considerarse en situación de vulnerabilidade económica, ponte en contacto co teu xestor/oficina e indicaranche os pasos para seguir.\nA Moratoria Non Hipotecaria Legal aplicarase a calquera préstamo ou crédito sen garantía hipotecaria cando estea contratado por unha persoa física (inclúense empresarios e profesionais). A condición de que se formalizaran antes do 2 de abril de 2020.\nPara poder solicitar a moratoria, o potencial beneficiario debe atoparse en situación de vulnerabilidade económica debido ao impacto do COVID-19.\nEstas medidas tamén se aplicarán aos fiadores e avalistas do debedor principal sempre que estes cumpran os requisitos.\nEn que consiste a Moratoria Non Hipotecaria Legal e cales son os seus efectos?\nConsiste na suspensión da débeda non hipotecaria durante o prazo de 3 meses, salvo ampliación por Acordo do Consello de Ministros. Durante este tempo, non se esixirá o pago da cota mensual do préstamo ou crédito nin de ningún dos conceptos que a integran (amortización de capital, nin pago de xuros) nin íntegramente, nin nunha porcentaxe. Tampouco se poderán devindicar xuros ordinarios nin de demora.\nIsto non significa a condonación da débeda. Unha vez finalice o prazo da moratoria reactivarase a operación. A moratoria produce o efecto de ampliar, no seu caso, a duración do préstamo ou crédito o número de meses que dure a suspensión.\nA aplicación da suspensión da débeda non hipotecaria non requirirá acordo entre as partes, nin novación contractual algunha para que surta efectos desde a data efectiva da súa solicitude.\nPara poder optar á Moratoria Non Hipotecaria Legal deberán darse de forma acumulariva todos os supostos de vulnerabilidade económica que describimos a continuación:\na) Que o potencial beneficiario (*) pase a estar en situación de desemprego debido ao impacto do COVID-19 . En caso de ser empresario ou profesional, terase en conta se sofre unha perda substancial dos seus ingresos, ou unha caída de polo menos o 40% das súas vendas.\nb) Que todos os ingresos da unidade familiar (**) non superen no mes anterior á solicitude da moratoria tres veces o Indicador Público da Renda de Efectos Múltiples mensual (IPREM):\nNo caso de que algún dos membros da unidade familiar teña discapacidade, igual ou superior ao 33%, dependencia ou enfermidade que lle incapacite permanentemente será de 4 veces o IPREM.\nSe o debedor hipotecario ten parálise cerebral, con enfermidade mental, ou con discapacidade intelectual cun ou grao de discapacidade igual ou superior ao 33%, ou é persoa con discapacidade física ou sensorial cun grao igual ou superior ao 65%, ou enfermidade grave que incapacite á persoa ou o seu coidador, será de 5 veces o IPREM.\nc) Que, a consecuencia da emerxencia sanitaria, a suma da cota hipotecaria (ou o importe de renda de alugueiro da vivenda habitual), as cotas de financiamentos sen garatía hipotecaria e os gastos de subministracións básicos resulten superiores ou iguais ao 35% dos ingresos netos da unidade familiar.\nd) Que, como consecuencia da emerxencia sanitaria, a unidade familiar sufrise unha alteración significativa das súas circunstancias económicas, facendo que a suma da cota hipotecaria (ou o importe da renda do alugueiro da vivenda habitual) e as cotas de financiamentos sen garantía hipotecaria se multiplicasen por polo menos 1,3.\nConsideraríase alteración significativa cando ese cociente exceda do 0,433 (resultado de multiplicar 0,333 polo 1,3). Por exemplo, se os ingresos netos mensuais da unidade familiar descenden a 1000 € debido ao impacto do COVID-19, e se mantén a cota hipotecaria e a do préstamo = NOVO ESFORZO DO 0,50 (35€ +150€/1000€), que ao ser superior ao 0,433 de referencia, consideraríase unha alteración significativa da súa circunstancia económica\nPara poder xustificar que se cumpren todas as situacións descritas deberás presentar os seguintes documentos:\nNota simple do servizo de índices expedidos polo Rexistro da Propiedade en relación con cada un dos compoñentes da unidade familiar.\nContratos de financiamentos non hipotecarios.\nCando se produza o levantamento do Estado de Alarma será obrigatorio que achegues todos os documentos no prazo máximo de 1 mes.\nComo e cando podo solicitar a Moratoria Non Hipotecaria Legal?\nSe cumpres todos os requisitos descritos nos puntos anteriores, poderás facelo ata un mes despois do fin da vixencia do Estado de Alarma. O fin de vixencia do Estado de Alarma foi o 21 de xuño incluido; así que terás ata o 21 de xullo para solicitar a moratoria.\nCando saberei se me concederon a Moratoria Non Hipotecaria Legal?\nA solicitude de moratoria será efectiva no momento en que aportes toda a documentación requerida ou, de non ser posible, cubras a Declaración Responsable xustificativa dos motivos de non poder achegala no momento actual.\nPor exemplo, se presentas a solicitude xunto coa documentación necesaria ou a declaración responsable de non poder aportarla no momento actual, o 22 de xuño, a próxima cota que non pagarás, será a de xullo.\nEn ABANCA procederemos a implementar a moratoria de forma automática desde a data efectiva, sempre que cumpras coa definición do criterio de vulnerabilidade indicado pola normativa.\nInformarémoste puntualmente se cumpres os requisitos e podes acollerte á Moratoria Non Hipotecaria Legal, ou no seu caso dos motivos de non poder beneficiarte da mesma.\nSerás responsable dos danos e prexuízos, así como dos gastos xerados pola aplicación da medida de moratoria (estes non poderán ser inferiores ao beneficio indebidamente obtido pola aplicación da norma), sen prexuizo doutro orden de responsabilidade.


Fernando Álvarez de Sotomayor (Ferrol, A Coruña, 1875 - Madrid, 1960). Sendo neno trasládase coa súa familia fóra de Galicia, realizando estudos de Belas Artes na Academia de San Fernando en Madrid.\nEn 1899 gana a pensión artística para ampliar estudos en Roma durante catro anos, o que lle permite realizar viaxes a Bélxica, Holanda e París que tanto influirán na súa concepción da pintura, para a que tomará como referentes os flamengos do renacemento, os pintores do barroco, Rubens, Frans Hals, Rembrandt e os impresionistas franceses. Na Exposición Nacional de 1906 recibe a primeira medalla pola súa obra Os avós. Entre 1908 e 1915 desempeñou un importante labor docente na Escola de Belas Artes de Santiago de Chile da que foi director.\nDe volta en España instálase en Madrid, noméano pintor oficial da Familia Real. Sotomayor, que xa recibira moitos galardóns artísticos, é un pintor de gran renome nos ámbitos oficiais e académicos. Na Exposición de Arte Gallego da Coruña en 1917 presenta unha das obras de máis fama dentro de tema costumista, de xénero, Comida de voda en Bergantiños. En 1922 noméano membro de número da Real Academia de Belas Artes de San Fernando e ese mesmo ano ocupa o cargo de director do Museo del Prado no que permanecerá ata 1931, retomándoo en 1939 cando finaliza a guerra civil ata o seu falecemento en 1960.\nSotomayor cultivará varios xéneros pictóricos: A mitoloxía, o retrato, escenas relixiosas e temas costumistas para os que toma Galicia como referente artístico, convertiéndose nun dos máximos expoñentes pictóricos do rexionalismo artístico galego. O pintor terá especial relación coa Coruña durante as súas estancias vacacionais en Galicia e na máis prolongada que se produce entre os anos 1931 e 1938 por mor dos acontecementos políticos nacionais. Pinta e realiza apuntamentos e bosquexos das xentes, traxes, traballos, costumes e celebracións festivas da Galicia do momento cunha visión de estudo etnográfico. Nas súas escenas de xénero usa cores diluídas e fai unha recreación idílica ao gusto do costumismo romántico. Na súa última etapa, cunha traxectoria consolidada e convertido nun pintor de éxito, alterna as actividades no Museo do Prado cos múltiples encargos da burguesía do momento, especialmente retratos.\nDebemos lembrar que a súa figura está unida á historia do Museo de Belas Artes da Coruña xa que como delegado de Belas Artes, as súas xestións desembocaron en 1937 na consecución da primeira sede que albergaría o Museo, o edificio do Real Consulado Marítimo. Sotomayor ocupou a dirección desta institución no ano 1938, establecendo ademais unha sólida amizade con José Seijo Rubio, pintor e gran impulsor da creación do museo.


60% de desconto | 35% de desconto en todo o sitio e envío gratuíto + regalo gratuíto con €115+ pedidos. - maio 2022|Biotherm\nPáxina de inicio > Tendas > Biotherm\nBiotherm Cúpula e código de desconto maio 2022\n35% de desconto en todo o sitio e envío gratuíto + regalo gratuíto con €115+ pedidos.\nDescargar ata o 30% en Biotherm\n35% de desconto para a compra €150+ en Biotherm\n30% de desconto para os estudantes - Biotherm\n10% de desconto en In-Store e en liña Biotherm\n60 % de baixa Biotherm de baixa Biotherm\nOfrece Biotherm Nadal, venres negro, etc.Coñece o código?\nSi é.BiothermÉ un gran centro que ofrecerá varios tipos de descontos para vacacións especiais.Cupóns adicionais estarán dispoñibles en vacacións como Nadal, Black Friday, Cyber Monday, e outras vacacións bancarias.\n¿Que é Biotherm código promocional?\nBiotherm código de cupón permite que os usuarios para aforrar diñeiro cando compras en Biotherm.Aínda que este método non foi popular durante moito tempo, as persoas aínda prefiren facer compras en liña.¿Será máis seguro? é máis conveniente para facer compras en liña.Con código de cupón que son manualmente verificados por nós, pode aforrar máis do que quere nunha tenda en liña.Hai moitos tipos de desconto ofrecidos para ti.Estas son todos preparados para ti.\nQue debería facer se o Biotherm desconto cupón ou desconto especial de vacacións é inadecuado?\nCoupons ou descuentos especiais de vacacións non son sempre válidos e adoitan expirar entre 1 e 2 semanas.Utilizalos antes de expirar é recomendable.Para aqueles que non poden usar os cupóns, recomendamos que comproba Biotherm 's clearance ou produtos de descuento de tempo limitado, tamén con fortes Descuentos.Vostede recibirá polo menos un 10% descuento se é un soldado, profesor, etc.No sitio web oficial\n¿É necesario Biotherm subscribirse aos correos electrónicos para obter o código promocional?\nCoa subscrición por correo electrónico, recibirá os últimos descuentos Immediately.The Biotherm Website permite que introduza o seu enderezo de correo electrónico no fondo, e recibirá a última información promocional todos os días\nComo podo obter o código de cupón Biotherm?\nPode atopar información de desconto en Biotherm en moitos Ways.Try visitando o noso sitio web ou visitando Biotherm promocións específicas Page.O estado de verificación significa que revisamos manualmente esas promocións ou descontos.BiothermA páxina oficial é xeralmente comprobada en vacacións como o venres negro ou o Nadal, e normalmente pode usalos ben na maioría dos casos.Aforrar diñeiro é tan sinxelo como atopar código de cupón.\nComo se calcula o Biotherm desconto?\nUn desconto pode ser calculado moi sinxelo.A maioría dos cupóns poden ser utilizados en unha ampla gama de produtos, pero poden non ser aceptados en vendas e Clearance.Pode obter un produto de $100 por $80 se usa 20% dos cupóns.Utilizando un 20% desconto en $100 máis un 20% cupón, o prezo final é 64 co 20% desconto.\nBiotherm Visión xeral\nAdemais de descontos para estudantes e descontos superiores, tamén podes atopar descontos militares e descontos para a saúde en Biotherm.Existe tamén a posibilidade de aforrar máis do 25% do seu prezo de compra dependendo da súa Eligibility.Overlay cupóns podería incluso resultar en descontos inesperados.Check a descrición detallada na política de descontos no fondo do seu sitio web oficial para información específica.\nInteresado en aforrar diñeiro en Biotherm compras? engadimos manualmente moitas ofertas ao noso sitio web todos os días, que é Felizmente para ti.Como vacacións BiothermAproximación, imos darche máis información promocional.Con todo, tamén debe prestar atención a Biotherm vendas e produtos de limpeza, xa que tamén poden aforrar diñeiro.\nTodos Axel Glade\n20% de desconto para os estudantes - The Bills Store


Temas: ENFERMIDADE PONTEVEDRA XEVE\nA Jabalina de Xeve foi unha muller que naceu aló polo 1912. Alta, sucia e vestida con trapos. "Parecía un espantallo" e os nenos tíñanlle medo. A historia de Adelina Franco agocha unha historia triste pero que fixo rir a moitos. Quedan poucos, pero algúns aínda a recordan.\nPor Alicia Casas | Compostela | 20/06/2021 | Actualizada ás 14:00\nA historia de Adelina a Jabalina é unha desas historias nas que unha persoa, por mor das súas singularidades, se convirte en personaxe. En patrimonio inmaterial dunha vila, imaxinario colectivo das xentes. Chamábase Adelina Franco e foi unha muller moi alta, de pelo curto e pel cuberta de costras, moura, de ollos fondos, andaba descalza, vestida con trapos, ao lombo con sacos e un can pequecho ao que chamaba Luisiño.\nAdelina Franco 'A Jabalina' en Santa María de Xeve. | Fonte: Fonte: Ángela Rivas Fontán.\nNatural de Xeve e de sobra coñecida tamén por Pontevedra, andaba pola rúa e aínda que tiña propiedades, cobizábase en recunchos. Vendía leña, non lle daba para moito, pero non vendía o carballo. "Iso véndese unha vez e nada máis", dicía. E como andaba sempre sucia dicíanlle que se fora lavar e ela contestaba: "tanto lavarse, tanto lavarse, así hai tanto tuberculoso". Non facía dano a ninguén pero os nenos tíñanlle medo.Tan alta, descalza, con sacos e así como vestía "era como mirar para un espantallo", di Ángela Rivas Fontán, que non lle tiña medo pero si "moito respeto".\nHoxe non hai tantos que poidan falar dela porque "os vellos xa case morreron todos". Pero Ángela Rivas (Lita) si a coñeceu ben, con 15 ou 16 anos, cando Adelina ía pola súa casa e lle pedía á súa nai, Dolores, unha cunquiña de viño e algo para meter na boca. "Ai, Dolores, pola almiña de quen che vai alá...", lembra que lle dicía. Entón Dolores dáballe viño e algo de comida e aí sentaba no chan de Santa María.\nSucedía cada certo tempo porque Adelina non andaba sempre pola aldea, aparecía e desaparecía: "andaba fóra e collía o tren ata Redondela ou marchaba para Santiago e como non collía billete botábana sempre, pero ela baixaba e subía no seguinte e así recorreu toda España". Nunha desas, recorda, foi a Madrid co seu pai e xa ninguén volveu ver nin saber de Severino. Preguntábanlle que fora del pero ela non contestaba. O irmá de Ángela, Manuel, dicíalle: "e logo que fixeches co teu pai, embarcáchelo?". E Adelina contestaba "si, embarqueino".\n- Pois xa me podías embarcar a min tamén.\n- Non, xa teño a embarcación completa.\nEra un muller moi seca, moi seria, que daba moi boas respostas. Lita lembra como a súa amiga Maruja Ameijeiras falaba coa Jabalina: "preguntáballe sobre xeografía e política e Adelina sabía moito, tiña moitos libros". Era moi difícil de enganar porque era moi lista e moi desconfiada, di, pero unha vez o seu irmá Manuel conseguiuno. Gustáballe moito facela rabiar e deulle un papel e retouna a firmar para ver se sabía escribir. "Que vas saber saber ti..." Ela díxolle que si sabía e cando firmou, Manuel espetoulle: "alá che vai todo o capital". Ela non o acababa de crer pero aínda así toleou e berraba polo pai deles: "Juanito, Juanito, vén aquí que ese teu fillo está loco!".\nEsa é unha das historias que recorda Ángela Rivas, pero hai outras. Recorda cando andaban na finca unhas xornaleiras e Adelina se xuntou a elas. Púxose a sachar a viña mentres as escoitaba falar das malas linguas, que dicían que os fillos dunha delas eran fillos dun cura. Falaban e falaban e Adelina non dicía nada. A xornaleira aludida defendíase e dicía que non era certo, falaban e falaban, Adelina escoitaba. Pero cravou o sacho na terra e dixo: "eu críache millor". Porque para a Jabalina era mellor ter fillos cun crego que co "ghrilo" co que andaba casada.\nSobre os seus amores ninguén soubo moito nunca. Só que cando lle preguntaban que por que non tiña fillos, ela contestaba "eu dixen que fillos non quería, porque mira, eu sonche moi ghrande e o fillo podía ser alto coma min, e altos non hai ninghún listo". Tamén, conta Ángela Rivas, disque andaba namorada dun tal Salvador que ninguén coñecía "pero non mirou para ela. Sabíase porque falaba soa, como cantando "Ai Salvador, non me quixeches, Salvador..".\nO certo é que a loucura da Jabalina tiña razón de ser. Cando tiña vinte anos morréralle a nai e segundo conta Ángela Rivas, ese foi o momento no que "houbo un curtocircuíto". Non o único, tampouco. Porque lembra tamén que foi máis tarde cando se volveu "realmente tola". Ía á fonte a coller auga cos cántaros e había unhas rapazas que se metían moito con ela: "non sei que lle dicían pero o caso é que se metían con ela e Adelina, farta de seguirlles a corrente, enfadouse e cravou na espalda dunha un compás que levaba con ela".\nLita non o viu, conta, pero lembra á súa nai Dolores falar de Adelina como unha rapaza "moi guapa, ben feita, e que cantaba moi ben nas misas".\nFantástico. Habría que recuperar más "vivencias" cómo esta de nuestros mayores, y difundirlas en las escuelas, ayudarían a valorar más a nuestros niños y jóvenes, la vida que tienen.


VISOR MAGICO ANGELA by angelascandalous 166 views\nPresentació del CEIP Sant Ciriac by AgendaXXISantaEul... 163 views\nOld trains stari vlakovi by Damir Antulov 403 views\nHominizacióN by diegotrap 1282 views\nBig Bang Pruebas by diegotrap 9426 views\n1. A FAVOR As novas tecnoloxías favorecen as relacións sociais Os avances tecnolóxicos no campo das comunicación transformaron os hábitos e costumes dasociedade, cambiaron os estilos de vida e incluso variaron a linguaxe e o vocabulario dos usuarios.Como case todas as innovacións ao longo da historia posúen un sector de detractores, tremendistas emesmo apocalípticos que só ven os aspectos negativos e manifestan prexuízos con cada avance nesteterreo. Así sucedeu coa aparición do teléfono, da radio, cinematógrafo, da televisión, etc.Seguro que como todo na vida, coas novas tecnoloxías e redes sociais hai que seguir unhas normas eter certas precaucións, pero o que é innegable é que son un avance indiscutible nascomunicacións e nas relacións sociais, como imos demostrar cos nosos argumentos. As novas tecnoloxías entre as que se contan a internet e as redes sociais creban todo tipo defronteiras, permiten a comunicación e son unha ferramenta tal útil e efectiva que non ofrece a máismínima dúbida. A listaxe de vantaxes destas tecnoloxías na mellora das relacions sociais éinterminable:1. As novas tecnoloxías son positivas nas familias cando existe un bo nivel de comunicación, poisestá demostrado que os artefactos dixitais son utensilios que non fan máis que resaltar os valoresfamiliares. En moitas familias, a tecnoloxía é como un membro máis da mesma que participa en moitosámbitos: ocio, compra, viaxes, entretemento. Mais estas novas familias teñen claro que as tecnoloxíasnon poden substituír a pasear, ler, facer deporte ou ver unha película. Só se as relacións familiares son malas, a tecnoloxía pode distanciar aos integrantes dafamilia e resaltar o illamento e o individualismo que xa estaban presentes con o sen novastecnoloxías. E seguindo no àmbito da familia, Unha imaxe vale máis que mil palabras: os netos ensinando aos seus avós a difícil arte de navegar por internet, de chatear con familiares e amigos, de pescudar einvestigar a través de google o hotmail os máis diversos temas relacionados coa historia, a xeografía, aarte, a ciencia, a cultura, etc. Os rapaces, os mozos, os adolescentes, dando clases prácticas deinformática, de internet, sobre correos electrónicos, aos seus pais facilitando un encontrointerxeracional rico e prometedor. Rematamos coas relacións familiares falando do uso das novas tecnoloxías na comunicaciónentre as familias que se atopan separadas. Mozos que estudan fóra de casa, necesidade de emigrar 1\n2. para buscar unha vida mellor... Quen non ten no seu contorno un familiar co que se comunican porSkipe, Wasap? Os nosos pais aínda lembran as dificultades para comunicarse coa familia cando seatopaban lonxe de casa: longas colas nas cabinas, conferencias carísimas....2. As novas tecnoloxías permiten traballar desde o domicilio, contribuíndo à conciliación da vidafamiliar coa vida laboral e permitindo unha mellor comunicación coa parella e os fillos. Desde o punto de vista dos empregados, os expertos aseguran que os traballadores se sentenmáis satisfeitos, motivados e con menores niveis de estrés traballando en casa. Xa que se eliminan osdesprazamentos entre o lugar de traballo e a residencia do traballador, redúcense os atascos e o gastoen transporte público. Ademais, os conflitos que o traballo ocasiona, a miúdo, na familia, podendiminuír posto que o traballador pode conciliar mellor a súa vida persoal coa profesional grazas unshorarios máis flexibles. Finalmente o teletraballo tamén pode reducir os gastos no coidado dos fillos, ao diminuír otempo que se está fóra de casa. A nivel social, esta modalidade de traballo facilita a integración no mundo laboral de persoascon dificultades de desprazamento (discapacitados, nais e pais con bebés, fillos ao coidado de persoasmaiores, etc.).3. Axudan a globalizar a cultura e a información e levala cada día a máis lugares : os cursos online , aulas virtuais, a prensa, están ao alcance de persoas que viven no medio rural ou zonasperiféricas. E se ben o acceso a estes avances comezou sendo un terreo vedado a moitos grupos depoboación, hoxe en día non hai concello, asociaciòn cultural, Centro de Maiores no que falten cursosde alfabetización dixital adaptados ás circunstancias de cada caso.4. Pero a mellora das relacións sociais non só ten que ver con falar cos amigos e coa familia, poisneste sentido a realidade é tan esmagadora que non ofrece dúbida, existen outras maneiras de empregaras novas tecnoloxías que significan un grande avance na mellora destas relacións. A través das redes sociais hoxe en día, canalízase unha corrente de solidariedade que axudaa combater as inxustizas asinando cartas dirixidas ás autoridades, aos políticos e solidarizándose coaxente que sofre agravios e ataques aos dereitos humanos. Numerosas ONG ou plataformas cidadás :Amnistia Intenacional, vía change.org., achégannos a realidades que nós, no noso mundo, nonpodiamos nin imaxinar : mulleres castigadas a morrer lapidadas, nenos que traballan como escravos,mulleres sen acceso à educaciòn. Acaso non significa unha mellora das relacións, que coñezamos esas realidades, que poidamosasinar e berrar ben forte a través destas plataformas: PROTESTO. De non seren polas novastecnoloxías, moitos deses casos xamais se coñecerían. 2\n3. 5. Mellora as relacións das persoas maiores. O número de persoas maiores da nosa sociedade é cadavez máis amplo, e o sentimento de illamento e soidade cada vez máis frecuente entre eles. As novastecnoloxías son unha ferramenta para axudarlles a mellorar as súas relacións sociais e facer que sesintan máis comunicados e conectados. Este é o caso do proxecto Social TV posto en marcha pola Fundación Vodafone España, CruzVermella Española e a Fundación TECSOS, que ten como gran obxectivo crear unha rede social vitualque poida chegar a converterse nunha rede social física na que as persoas maiores entren en contacto,se coñezan e se apoien.6. As Nuevas tecnoloxías abren unha porta á autonomía a persoas con minusvalias eenfermidades de tipoloxía ben distinta. Melloran a súas relación e en moitos casos cambiancompletamente as súas vidas. Acaso un ordenador que fala por unha persoa, as ordes que se converten en accións grazas aosistema de recoñecemento de voz ou a adaptación de aplicacións informáticas non abren unha portapara discapacitados? Acaso non adquiren a autonomía que a vida lles negou? Por poñer un exemplo,Stephen Hawking, unha das mentes máis lúcidas da historia, comunícase co resto do mundo grazas ásnovas tecnoloxías.Non imaxinades a cantidade de persoas anónimas que se relacionan facendo uso das novastecnoloxías.As novas tecnoloxías supoñen un grande avance en canto á superación das limitacións ás que se ven sometidos algúns colectivos tales como as persoas que sofrenalgunha discapacidade.Existen moitos dispositivos electrónicos destinados a axudar a estas persoas, como pode ser: "Phantom" (dedo-robot para cegos), o ratón bucal e un longo etc.http://www.uco.es/investiga/grupos/eatco/automatica/ihm/descargar/discapacitados.pdf7. Tamén as novas tecnoloxías facilitan a comunicación co mundo laboral á hora de buscartraballo. Moitos son os que se inscriben ou envían o currículo a empresas situadas en calquera partedo mundo sen necesidade de moverse de casa. Outra nova faceta no mundo laboral é o aumento de persoas que coa axuda da internet e dosmarabillosos programas a súa disposición poñen en marcha iniciativas creativas e rendibles eninfinidade de campos: infografìa,repostería, artesanía, moda, arte, xestorías. Son os chamados freelaceou traballadores por conta propia que agora dispoñen das novas redes para mellorar as relacións conclientes, provedores, etc. 8. Tampouco podemos poñer en dúbida que as novas tecnoloxías constitúen un estímulo dacreatividade , autoestima e habilidades sociais se se saben seleccionar e dosificar, como todo navida, e ofrecen unha grande cantidade de materiais para a diversión e o entretemento. 3\n4. Hoxe e día os xogos máis tradicionais están renovados na rede: triviados, apalabrados,xadrez... conviven con vídeoxogos de última xeración sobre temas diverso e variedade para toas asidades.Malia a mala prensa dos vídeoxogos, se se usan de maneira racional ofrecen numerosas vantaxes:  Entreteñen e divirten  Estimulan a coordinación óculo-manual  Promoven procesos cognitivos complexos como a atención, percepción visual, memoria e secuenciación da información.  Axudan a dquirir estratexias para “aprender a aprender” en contornos novos.  Reforzan o sentido do dominio e control persoal.  Potencian a autoestima  E ademais, facilitan as relacións sociais entre xogadores.9. Por ultimo,a tecnoloxía mobilízanos e amplifica todo "cando os individuos se unen a través daInternet poden facer que xurda algo completamente novo", como ocorreu con "O Indignado", unha"figura sen rostro" que emerxeu a partir das mobilizacións sociais de Libia, Siria e Exipto, pero taménen Atenas, Londres, Madrid e Nova York.... Nalgúns destes casos, as novas tecnoloxías romperon oprincipal dique da incomunicación : a censura; o que sen dúbida mellora as relacións entre as persoase entre sociedades en distinto grao de desenvolvemento.Concluímos reafirmándonos en que as novas tecnoloxías modificaron o xeito de comunicarmos coresto das persoas e que maioritariamente favorecen as relacións sociais no mundo como nunca ofixeran antes, incluso ata o punto de a través delas, moitas voces en todas partes do mundo únensepara cuestionar verdades institucionalizadas e defender múltiples puntos de vista na interpretación dosfeitos políticos, sociais, económicos, ecolóxicos.... abrindo a imparable posibilidade da discrepancia. 4


O Tribunal Europeo de Dereitos Humanos investigará se os mozos de Altsasu...\nO Tribunal Europeo de Dereitos Humanos investigará se os mozos de Altsasu tiveron acceso a un xuízo xusto\nNo mínimo as defensas de 2 dos procesados recibiron a notificación de Estrasburgo.\nRedacción 12:12 do 20 de xullo de 2021\nO TEDH de Estrasburgo estudará, no mínimo, os recursos presentados por 2 das defensas dos 8 mozos e mozas de Altsasu que foron xulgados e condenados por unha lea nun bar desa localidade navarra con dous gardas civís e as súas parellas. O resto de avogados, até o de agora, mañá desta terza feira,, non recibiu notificación en sentido algún.\nAs avogadas de Jokin Unamuno e Ainara Urkijo, que son quen polo momento recibiron a confirmación de que o proceso avanza, protestaron ante o TEDH pola vulneración do dereito a un proceso xusto. Nese sentido, lembraron a denegación de probas, as irregularidades nos recoñecementos ou a duplicidade do procedemento xudicial nos seus inicios.\nDo mesmo modo, recorreron ante a xustiza europea alegando a vulneración do dereito a un xuíz imparcial, recurso que realizaron todas as defensas, polo que é previsíbel que as demais sigan o mesmo camiño.\nNos primeiros pasos do caso na Audiencia Nacional, as defensas dos 8 mozos e mozas xa pediron a abstención e a recusación da xuíza Concepción Espejel, ao entender que non podía ser imparcial xa que estaba casada cun coronel da Garda Civil e foi condecorada por ese corpo militar.\nCon todo, aquela recusación non tivo ningún tipo de percorrido, xa que a propia Espejel considerou “extemporánea” a petición e dixo que se presentara fóra de prazo, sendo así ela a encargada de rexeitar a súa propia recusación.\nOs recursos, presentados o pasado mes de xaneiro, baseábanse pois na falta de acceso a un xuízo xusto, e é que as denuncias de irregularidades e de falta de neutralidade foron constantes durante todo o proceso e chegaron desde diversos sectores políticos.\nO alcalde de Altsasu, Javier Ollo cualificou de “desproporcionadas” as penas impostas polo Supremo, EH Bildu asegurou que o castigo confirma unha “aberración política” e augurou que Estrasburgo “volverá dar, nuns anos, un novo tirón de orellas á Xustiza española”, Podemos Navarra tachou no seu día a sentenza de “tolemia”, Esquerda- Ezkerra cualificou o proceso de “despropósito”…\nxustiza altsasu tedh Tribunal Estrasburgo\nO Tribunal Europeo de Dereitos Humanos investigará se os mozos de Altsasu tiveron...\nO 75% dos casos activos da Covid-19 afectan a persoas menores de 40 anos\nA Xustiza da UE admite os recursos polo caso Altsasu


CEP Dr. Fleming |\nRenovación de parte do Consello Escolar\nRESOLUCIÓN do 20 de setembro de 2021, da Secretaría Xeral de Educación e Formación Profesional, pola que se establece o calendario para a celebración de eleccións de membros dos consellos escolares de centros docentes sostidos con fondos públicos. Clica para ler.\nO xoves día 21 de outubro as 12:00h procederase ao sorteo para a designación dos membros da Xunta electoral. Tedes a acta cos resultados no taboleiro de secretaría.\nO día 3 de novembro, constituirase a XUNTA ELECTORAL, que ten a competencia de concretar o calendario electoral.\nA renovación dos membros é parcial:\n2 representantes do sector pais/nais\n3 representantes do sector profesorado\n1 representante do sector P.A.S\nCo obxecto de manter os periodos de renovación, os membros do Consello Escolar elixidos conforme ao proceso adiado no curso 20/21 serán nomeados por un período de 3 cursos escolares.\nAs eleccións terán lugar entre os días 22 e 26 de novembro.\nLogo da constitución da xunta electoral publicaremos os prazos para a admisión de candidaturas.\n11 de outubro é o día do ensino.\nVolvemos o día 13 de outubro.\nSe tedes dúbidas consultade sempre o calendario escolar xa definitivo.\nAprobada a Programación Xeral Anual.\nA programación xeral anual, coñecida como a PXA, foi aprobada polo Claustro e Consello Escolar o día 5 de outubro do 2021, e recolle a organización do centro e das actividades para o curso académico 2021-22.\nNesta data tamén se aproba a elección do día 16 de maio como non lectivo.\nVer calendario 21-22.\nAdaptación (COVID-19) do curso escolar 21-22\nDe haber algún caso positivo confirmado nunha aula, procederase a corentenar aos contactos estreitos, que comunicaremos directamente ás familias, logo de ter contactado con Alertas Epidemiolóxicas de Galicia.\nProtocolo de adaptación ao contexto da Covid-19 nos centros de ensino non universitario de Galicia para o curso 2021-2022” de data 01/10/2021\nTeléfono dúbidas xerais COVID\nPoderán aparecer sucesivas actualizacións desta información. Revisada na data 5/10/20\nAquí tedes o Enlace xeral que vai actualizando a Consellería.\nActualización de datos bancarios para a empresa do comedor\nÁbrese o periodo de actualización dos datos bancarios para o cobro dos recibos de comedor das familias que lles corresponde pago por renda, segundo o recollido no modelo entregado de autodeclaración.\nTrátase dunha ficha de inscrición para os alumnos novos e unha ficha de modificación para aqueles alumnos cuxos datos teñan modificacións neste curso.\nModelo MODIFICACIÓN DO SERVIZO\nModelo DOMICILIACIÓN BANCARIA + NORMAS\nBecas e axudas para alumnado con necesidade específica de apoio educativo 2021-2022\nO prazo remata o 30 de setembro.\nBecas e axudas para o alumnado con necesidade de apoio educativo para o curso 21-22. Clica para ler a resolución.\nAyudas y subsidios para alumnado con necesidad específica de apoyo educativo derivada de discapacidad o trastorno grave de conducta (incluye afectados por TDAH).\nEntradas e saídas no curso 21-22.\nNas entradas os nenos e nenas estarán nas filas no lugar destinado ao seu grupo estable (pintado no chan) para en caso de ter un contaxio aislar só a ese grupo. As familias deben manter a supervisión dos seus fillos e fillas pero non deben estar nos recadros destinados ao alumnado. E poderán acceder á secretaría cando remate a entrada do alumnado.\nPecharemos a porta da entrada principal no recreo das dúas quendas de 11:30 a 12:20h para non ter persoas alleas aos grupos estables no camiño. Estaremos dispoñibles no teléfono. Contade con isto para sacar ao alumando nas citas médicas, avisade e o alumnado estará listo nos patios.\nRespectade o distanciamento social.\nINSTALACIÓN DEPORTIVA CARA AO PATIO1\nINSTALACIÓN DEPORTIVA CONCELLO\nComen na 2º quenda\nCon autorización poden marchar despois de comer.\nRecollédeos no patio 2\nComen na 3º quenda\nRÚA OURENSE patio2\nEntrada principal pasando ao patio1 CINCO MINUTOS ANTES\nComen na 1º quenda\nPola entrada principal, o alumnado estará no patio1\nPodedes recollelos dende as 15:00h\nPola entrada principal, o alumnado está no patio1 (ver arriba imaxe)\n*O alumnado de 5º e 6º pode saír só se o autorizades. Valorádeo e faládeo con eles ou elas para poñer hora de chegada a casa.\nO alumnado estará todo o tempo no recadro que lle corresponde ao seu grupo estable.\nInicio do curso escolar 2021-22\nEntrega dos vales de libros para 1º e 2º.\nO listado da adxudicación do fondo libros, está na zona interior da entrada. Estos libros de 3º a 6º curso, serán entregados ao alumnado polas persoas titoras os primeiros días de curso.\nO venres día 3 de setembro estará no taboleiro interior o listado dos admitidos no comedor escolar logo da aprobación do Consello Escolar.\nEntradas e saídas do alumnado neste curso 21-22\nFondo libros 2021-22\nO mércores día 7 de xullo, publicaremos na ENTRADA INTERIOR o listado definitivo do fondo, donde aparecerán os libros que lle corresponde a cada un dos nenos e nenas solicitantes.\nPodedes pasar a recoller os vales de libros de 1º e 2º e os de material, na semana do día 5 ao 15 de xullo. E logo a partir do día 1 de setembro.\nUnha vez comprobado que libros entregará o fondo ao alumnado, teredes que comprobar cales son os libros que vos falta mercar (todo o alumnado ten que mercar os libros funxibles)\nCLICA PARA SABER OS LIBROS DOS DIFERENTES CURSOS.\nOllo, o libro de inglés que da o fondo é o Class Book, non o Activity que é funxible.\nComedor escolar para o 2021-22\nDE XESTIÓN INDIRECTA\nINSTRUCIÓN 3/2021 sobre o funcionamento dos comedores escolares de xestión indirecta no curso escolar 2021-22.\nAnexo II Autodeclaración. Debe ser presentada por todo o alumnado solicitante de comedor.\nSolicitude cos días a usar. Para entregar todo o alumnado, urxe que indiquedes os días reais a usar.\nO alumnado usuario do curso 2020-21 (logo da entrega destes formularios) queda admitido para o curso 21-22 (non precisa estar pendente dos listados) e o de nova incorporación será baremado, de ser necesario.\nEntregade ás dúas follas asinadas e a documentación para o baremo, no caso de alumnado novo, na secretaría.\nO venres día 3 de setembro a partir das 12:00h poremos o listado de admitidos no comedor, logo da aprobación polo Consello Escolar.\nDomiciliación bancaria (pendente setembro)\nDatas importantes no fin de curso 20-21\nAXUDA LIBROS: remata o 22 DE XUÑO.Clica para acceder.\nO periodo de matrícula para as familias de nova incorporación, comeza o luns 21, entregade o sobre cuberto na secretaría (evitar o 22 de xuño, fin de curso, que entregaremos os historiais do alumando de 6º, para non ter aglomeracións) tedes ata o 30 de xuño.\nDereito á obxectividade na AVALIACIÓN. ORDE do 2 de marzo de 2021.Clica\nClica para acceder as programacións.\nO día 21 fixemos a despedida do alumnado de 6º curso.\nCada grupo de xeito individual, é dicir aula a aula, comezando por 6ºA sobre as 9:10h e chegando a 6ºE fixo a súa despedida en directo no facebook do "Xiralibro no Fleming", (solicitade amizade) para manter os coidados necesarios pola pandemia, e poder compartir ese momento de xeito dixital, pero sen perder a frescura, coas familias.\nOs problemas técnicos estiveron presentes, sobre todo no inicio do acto, tentaremos seguir mellorando aquelo que esté na nosas mans... pero o esforzo, a ilusión e o agarimo con que se fixo para poder compartilo, esperamos puidese ser visible.\nO equipo docente e non docente do Fleming, vos desexan o mellor na vosa nova andaina pola vida!!\nClica na imaxe para ver a planificación das datas salientables. Pendente escoller un día como non lectivo. Xa queda recollido como non lectivo o día 16 de maio, aprobado polo Consello Escolar do 5 de outubro.\nInicio das clases e comedor o 9 de setembro\nApoio e reforzo


Igadi na Rede / Presencia - Milosevic reelixido secretario do PSS\nMilosevic reelixido secretario do PSS\nPor Carlos Méixome (Canal Mundo, 22/02/2000)\nO presidente iugoslavo, Slobodan Milosevic, foi reelixido secretario do Partido Socialista Serbio durante o IV Congreso celebrado en Belgrado a pasada semana. Ao mesmo asistiron 86 representacións de 54 países, entre as que cumpre salientar as do PC de China, PC da Federación Rusa e o partido iraquí Baas. A cita congresual coincide co aumento das tensións serbio-kosovares en Mitrovica, coa xira balcánica da secretaria de Estado dos EUA, Madeleine Albrigth, coas múltiples especulacións xeradas en torno aos asasinatos de Zeliko Raznatovic (Arkan) e do ministro de Defensa, Pavle Bulatovic. Mentres, a confrontación entre o goberno da República de Montenegro e o Federal de Iugoslavia non deixa de ir a máis.\nNo seu discurso ante os asistentes Milosevic, amais de resaltar a heroica loita polo liberdade e a independencia, reclamou a saída inmediata do Kosovo da misión civil (ONU) e militar (OTAN), ás que acusou de converter o territorio kosovar nunha plataforma do terrorismo internacional, da mafia da droga e do crime organizado.\nA inestabilidade no Kosovo centrase agora en Mitrovica onde non deixan de producirse enfrontamentos entre serbio-kosovares e albano-kosovares. As incertezas ante o futuro do Kosovo impulsan as disputas polo control da zona mineira do norte que ten como centro o complexo mineiro (ouro e prata) de Trepca. Os albano-kosovares denuncian unha conspiración franco-serbia, a zona está baixo control das tropas francesas da Kfor, para impulsar a partición do Kosovo, a través dunha cantonalización aceptada por Belgrado. A división deixaría baixo control serbio a zona mineira do norte de Pristina. Os albano-kosovares néganse en rotundo, xa que consideran que impediría a existencia dun Kosovo independente e mesmo teñen acusado a Bernard Kouchner, administrador da ONU, de planear esta posibilidade. A propiedade legal das minas é da RF Iugoslava e están baixo control serbio.\nMentres Belgrado semella terse convertido nunha cidade baixo control dos pistoleiros profesionais que no que vai de ano teñen asasinado ao líder dos paramilitares e ao ministro de Defensa. As mortes de Arkan e Bulatovic teñen levantado todo tipo de especulacións. As posibilidades son moitas. Dende unha acción exterior, con mensaxe incluída para Milosevic, executada por calquera, poñamos por caso a UÇK, para darlle un empurrón a situación vista a ineficacia da oposición interna e adiantarse a un estoupido bélico en Montenegro. Ata razóns de orde interna, ben para preparar o camiño para cambios de rumbo políticos ou ben para eliminar testemuñas incomodas ante posibeis tribunais internacionais; neste caso, uns ven detrás a Milosevic mentres outros só a un presidente que xa non é quen de controlar aos sectores que o apoian e poñer orde entre eles.\nAo enterro de Bulatovic, no seu Montenegro natal, asistiron miles de persoas e as principais autoridades tanto do goberno serbio como do federal, pero non do montenegrino. Unha representación máis do distanciamento entre Podgorica e Belgrado. A política de afastamento da RF Iugoslava inspirada polo presidente Milo Diukanovic, quen mesmo non descarta unha futura declaración de independencia, está a ser respondida polo goberno federal por un permanente reforzo das posicións militares. O mesmo Diukanovic ten acusado, a semana pasada, ás Forzas Armadas de organizar bandas paramilitares para provocar enfrontamentos e xustificar deste xeito algún tipo de medida de forza. Como unha ameaza a Belgrado cumpre tomar as declaracións que neste sentido realizou, tamén a pasada semana, o comandante en xefe da OTAN, o xeneral Wesley Clark, na capital de Macedonia.\nDentro deste marco de aumento das tensións na área podemos incluír tanto a visita que realizou a secretaria de Estado, Madeleine Albright, a Croacia para asistir á toma de posesión de Stiepan Mesic e deste xeito amosar o apoio dos EUA ao novo presidente, coma a súa posterior estancia en Tirana.


obierzoceibe: noviembre 2013\nDEBATES SOBRE O GALEGO DO BIERZO NO PARLAMENTO DE GALIZA.\nVIDEOS SOBRE A PROBLEMÁTICA\nDO IDIOMA GALEGO NO BIERZO\nNO PARLAMENTO DE GALICIA.\nA DENUNCIA DO BNG ´SOBRE OS PROBLEMAS DO ENSINO DO GALEGO NO BIERZO.\nRESPOSTA DA XUNTA DE GALIZA Á PREGUNTA DO BNG NO PARLAMENTO GALEGO\nDEBATE PARLAMENTAR SOBRE A GRAVE SITUACIÓN\nDOS GALEGOFALANTES DO BIERZO,\nRESPOSTA DA XUNTA DE GALIZA ANTE AS DEMANDAS DO BNGEN DEFENSA DO ENSINO GALEGO NO BIERZO.\ntp://www.facebook.com/xabierlagomestre www.twitter.com/obierzoxa http://www.blogoteca.com/obierzoxa http://obierzoceibe.wordpress.com http://www.ciberirmandade.org/falaceive www.ponferrada.org www.partidodelbierzo.es\nDRAGONTE 2013: DRAGOMÁN E ROMARÍA DA VIRXE DO CARME.\nDRAGONTE 2013: DRAGOMÁN E ROMARÍA DO CARME,\nCARA A CARREIRA DE DRAGOMÁN.\nPor primeira vez acudimos á festa deportiva do chamado Dragomán. Trátase dunha carreira deportiva que se celebra a fines de novembro entre as localidades de Vilafranca e Dragonte. Chegamos á vila do Burbia dende a cidade de Ponferrada montados nas nosas bicis. Unha longa ringleira de autos anuncia a presenza de moitos deportistas de fóra. No Castelo dos antigos marqueses ten lugar a concentración de todos e todas. Na entrada do Castelo hai reparto de balde de quentiños cafés e pastas de chocolate. Dende logo queeste líquido vén moi ben para atemperar a friaxe da xeada mañaneira.\nÁparte da Dragomán, outra razón da nosa chegada a Vilafranca é que podemos entrar no Castelo vello. Ninguén de todos nós coñece o seu interior. Así, cámara en man por fin penetramos no patio de armas. Coméntanos que os propietarios só permiten a entrada durante as festas patronais do Cristo e no día da Dragomán. Así pois, temos moita emoción por poder penetrar na fortaleza señorial. Para recordar este fito histórico, facemos un video mentres alzamos a vista para os seus altos muros. Por desgracia, só unha cuarta parte do recinto está restaurado. Dende logo que necesitaría moitos cartos para recuperar dignamente este principal monumento de Vilafranca. Oxalá poidamos velo en todo o su esplendor nun futuro.\nA PRIMEIRA CARREIRA DE ANDARÍNS.\nA carreira comeza para os chamados andaríns, segundo anuncian a ruidosa foguetería. Mentres as familias baixan para a ribeira, entre pais, mais e fillos, o resto de corredores queda calentando unha hora máis. Nós subimos cos andaríns a primeiras costas de Dragonte. Este primeiro tramo é o máis dificultoso para todos e todas. O noso lento camiñar permite desfrutar da formidable paisaxe, tanto do val coma da ribeira do regueiro San Xoán. No máis alto temos o cerro da Anguía cos seus 710 metros de altitude. A partires de eiquí a suba é un chisco máis doada. Nosoutros seguimos a mirar para o fondo do val, cheo de arboredo de folla caduca. A seguir os primeiros soutos en pendente. De seguro que tanta castaña berciana foi ben aproveitada polos viciños nos magostos.\nSoan de lonxe as bombas da foguetería. Son parte do anuncio da saída dos corredores maiores. De seguro que en pouco tempo baixaran dende o parque da Alameda para o viaducto do Burbia. Agardamos que a segunda carreira nos dea tempo para chegar antes que eles a Dragonte. Pero non é así, por mor do noso lento camiñar e moito parolar, pasado o desvío para o barrio de abaixo de Dragonte, sentimos detrás os autos que anuncian a chegada dos campións. Sacamos a nosa bandeira berciana para saudalos e darlles folgos aos primeiros.\nNon temos máis tempo, damos media volta pois temos que voltar para Ponferrada. Na capital do Bierzo agárdannos os novos irmaos da Coruña. Pola tarde xogamos os da Deportiva cos do Deportivo no Toralín. Hai que chegar a tempo para o xantar o bocata de terneira berciana coas nosas peñas ponferradinas. Mentres baixamos saudamos e animamos aos componentes da ringleira de corredores. Algúns deles suben disfrazados e outros case que sen forzas. Dá gusto baixar en bici a terrible costa de Dragonte. Comentamos de voltar para o vindeiro ano.\nA ROMARÍA DA VIRXE DO CARME DE DRAGONTE.\nSempre foron moitos os familiares de Vilafranca que nos louvaron esta romaría do Carmen de Dragonte. Pois nada este verán, polo mes de agosto, acudimos por primeira vez aos ditos actos relixiosos. Coas nosas bicis subimos para Dragonte, a hora temprana porque sabíamos da calor do medio día. Aínda así a calor foi de xustiza nese mediado de agosto.\nAntes de entrar en Dragonte puidemos beber auga fresca da fonte veciñal. Cando chegamos á igrexa a misa xa comezara. A ateigada celebración atendeu o homilía do cura. O cal dixo que levaba toda a maña recibindo a romeiros de todas partes da contorna. Así nomeou a Moral de Valcarce, Corrais, e máis aló, de Barxas, tamén de San Fiz de Seo, Vilagroi, o máis ao sul, Meledena e Os Maxos. Moitos destes romeriros xa non están nesta misa, pois xa regresaron con tempo ás súas localidades de orixe. Incluso hai exemplos de emigrantes bercianos que retornan polo verán. Os seus familiares, fillos e netos, falan outran linguas estranxeiras.\nPor fin chega a hora da saída da virxe en romaría. A verdade é que fai un percorrido moi curto porque só dá a volta á súa pequena igrexa. Un chisco defraudamos sí quedamos por este último feito relixioso. A xunta veciñal aproveita a ocasión para facer caixa coa posta dun bar na praza. A xente dinos que a romaría xa non é o que foi porque a relixiosidade decae dende anos. En décadas do século XX chegaban xentes incluso de Galiza na procura das milagres da Virxe do Carme. Supoñermos que agora a xente xa non cre coma antes tampouco. De tódolos xeitos paga a pena subir para Dragonte porque as súas paraxes son formidables. Nosoutros dende logo que voltaremos.\nPROTECCIÓN DOS SOUTOS VECIÑAIS NO BIERZO (2ª PARTE).\nFORMAS DE PROTECCIÓN DOS SOUTOS POLAS XUNTAS VECIÑAIS.\nVeremos a seguir como se protexen os soutos por parte das xuntas veciñais, segundo queda de manifesto nas súas ordenanzas concellís.\nNas ordenanzas sobre castañis de San Xoán de Palozas (1684), na antiga meirindade de Cornatelo, regulaméntase polo miúdo a prohibición das cortas, "hordenaron que ninguno sea osado a cortar arboles del concejo que sea fructifera de qualquier genero que sea devaxo de pena de un miedro de vino, y ademas el arbol queda para el concejo y por cada pie de arbol que cortare tiene que plantar otros dos, pena de doce cañadas de vino (...)".\nOutro tanto acontece no dito San Xoán de Palozas coas pequenas cortas de gallas, "que ninguno sea osado a cortar de caña en dichos castañales i otros arboles para leña, ni rramallo pena de que por cada deixe sea executado por la primera vez en dos cañadas de vino y por las demas veces a al alvedrio del dicho reximiento y concejo (...)".\nRecollemos de novo as ordenanzas do concello de Noceda para ler que "Y que ningún vecino sea osado a cortar ningun arbol fructifero de los plantados o que se plantares, sin licencia del Procurador de cuyo barrio fuere, y cortado que se ha de plantar otro junto al sitio donde se cortare, y no plantandose pague de pena media cantara de vino para cuyo barrio fuere y puesta a la costa o plantar otra (...)". Quen corte unha árbore precisa autorización do Procurador de cada barrio, e quen non o fixese así será obrigado a plantar de novo ou multado.\nA protección dos soutos realízase tamén coa prohibición da entrada dos animais. Nas ordenanzas do concello de Castropodame vixílase a presenza dos bois, "28. Item ordenamos y mandamos que no entren en los sotos del concejo ningún buey que no se trabaje con él (...)".\nMírase moito pola delimitación das unidades agrogandeiras. Co establecemento de lindeiros protéxense mellor as terras concellís fronte ás privadas, por exemplo das cortas, rozamentos ou pastos indiscriminados. As ordenanzas de Lusio, do ano 1722, indican "como tambien el que no se corte ni arranque en la dehesa que llaman M. e que determina por arriba con can. y rodera concejil, por abajo con soto concejil, por un lado con barbecho y por el otro con soto particular (...)". Además de regulamentar o tema dos gandos, "y también ordenaron que cualquiera que con sus ganados y en otra manera rompiese los cotados, pague por cada vez una cañada de vino (...)".\nOutro problema para as xuntas veciñais bercianas é o que se refire ao tema dos desfollaxes nos soutos. Nas ordenanzas de Cabarcos (ano 1740) "ordenaron y acordaron que ninguna persona pase a deshojar y cortar cañas de los castaños y más arboles ajenos pena de los daños y de una cañada de vino por cada vez (...)".\nNas ordenanzas de Ozuela e Orbanallo son moi completas nestes temas que tocamos. Respecto ao perigo dos animais nos soutos, neste caso dos porcos, "en el tiempo de la fruta, ningún vecino eche sus puercos fuera hasta el sol salir so pena de dos cañadas de vino, si de noche fuere hallado debajo del arbol pague cuatro cañadas aplicadas para el dicho concejo, y sea parte para le acusar cualquier vecino de dicho lugar (...)".\nESCUDO DO CONCELLO BERCIANO\nDE PÁRAMO DO SIL.\nSeguimos en Ozuela e Orbanallo para comentar da persecución que hai sobre os que collen froitas de noite, sen a vixilancia debida, "item que ningún vecino ande de noche cogiendo fruta, so pena de una cantara de vino para el concejo (...)". Por último, para os que varean en arbores alleos, "que ningún vecino ande con vara ni trocho en arbol ajeno, so pena de dos cañadas de vino para el concejo (...)".\nE a mesma política concellil emprégase nas comarcas viciñas. Nas Omañas, concretamente nas ordenanzas de Vega de Magaz (ano 1847), prescríbese que "mandamos que el que cortare, descepe, arranque o descortece algún arbol del plantio o del monte coto del concejo sea de la cuantia que fuese se juzgara el resarcimiento de daños con arrreglo a la ordenanza (...)".\nDIVERSAS DIVISIÓIS DAS PROPIEDADES SOUTEIRAS.\nTemos visto como a meirande parte dos soutos están en montes comunais (dereito de propiedade do chan) e que son as xuntas veciñais quen regulamenta os seus usos. Pero os castiñeiros poden ser de propiedade particular, xa vimos como eran os propios vicipos quen os plantaba e sacaba deles a produción froiteira, madeira, leñas ou follaxe. Logo hai un dereito de vo sobre a arbore para o viciño propietario do castiñeiro. Tamén pode haber outro dereito de superficie do que derivan os pastos de herbas, rastroxeiras ou sembradíos.\nPara a explotación concreta dos soutos de castaños, nalgúns deles dividíanse internamente o seu arboredo na xeira da recoleción. Así sabemos que en San Xoán de Palozas, na merrindade de Cornatelo, a través das súas ordenanzas antigas, que "hordenaron que si sucediere soltar las castañas de dichos castañeles por concejo vaian a coxerlas de cada casa dos personas y no mas, y si los castañales se rrepartieran por quiñones, todos los que coxieren dichas castañas las vareen de manera que no hagan daño a dichas castañales quebrandolas o desgromandolas, pena de seis cañadas de vino cada uno que lo hiciere (...)". É dicir, regúlase a presencia de apañadores, dous por cada casa, para reducir os conflitos entre eles. Igualmente repártense as zonas de recollida ou quiñóis. Sabemos que na comarca do Courel estas delimitacióis territoriais se chaman Adras.\nposted by Xabier Lago Mestre at 5:21 a. m. 0 comments links to this post\nposted by Xabier Lago Mestre at 11:39 a. m. 0 comments links to this post\nOS SOUTOS DE CASTAÑEIROS NA REXIÓN DO BIERZO.VISIÓNS XURÍDICA E HISTÓRICA (1ª PARTE).\nA VIAXE OUTONAL A CHAVES,\nAgardamos a chegada do bus na parada da praza de Lazúrtegui. Achégase unha parella. Espetámoslle se agardan para Chaves. Efectivamente tamén viaxan para Portugal. De seguido chega o transporte que vén da comarca de Bembibre. Vira para o barrio de Flores do Sil, onde suben mulleres maiores moi ledas. Despois para Catroventos, para unha nova recollida de viaxeiros. Ainda de noite, porque non amence antes das oito, tomamos o desvío para a autoestrada a Galiza. Néboas na chaira berciana mentres o bus avanza para Valdeorras.\nTras entrar no túnel de Covas estamos na viciña e irmá Comunidade Autónoma. Seguimos o curso do río Sil na Veiga de Cascallá, despois O Barco, Vilamartín, ata chegar á Rúa e Petín. Eiquí atravesamos o dito río e collemos a estrada 536, para as aldeas de Freixido e Porto Mourisco. Pola C-533 subimos pola bisbarra do Bolo que amosa un bo firme asfáltico, o que facilita a longa viaxe nosa.\nPOLAS TERRAS DO BOLO.\nMentres o bus agatuña a montaña, desfrutamos dos vales de Bibei, á dereita, e do rio Xares, co encoro de Prada, á esquerda. Por fin chegamos ao alto do Covelo, cos seus 1052 metros de altitude. Agora para baixo, mentres nos acompaña o grande encoro do Vao, do dito río Bibei. Un pouco máis aló, Viana do Bolo co seu Castelo medieval. Foi o rei Fernando Ii quen reedificou a fortaleza en 1180. Estas terras foron señorío dos Pimentel, condes de Benavente, que loitaron contra o conde de Lemos polo dominio da rexión do Bierzo a fines do século XV.\nBANDEIRA DA CIDADE DE CHAVES\nDeixamos esta vila señorial para nos dirixir cara á Gudiña. Antes da chegada lemos no cartelo a referencia á aldea galega de Bembibre, que nos lembra a nosa vila mineira e berciana. Xa na Gudiña, importante vila polas súas comunicacióis, ferroviarias e de estradas, hai parada para estirar as pernas e tomar con cafeíño quente. Moitos autobuses de lugares moi distantes tamén agardan, así como un destacamento de vehículos do Ministerio de Defensa.\nTras repoñer forzas e facer amigos na parada xa que o bus non sempre permite a conversa co resto de viaxeiros reiniciamos a estrada. Agora cara a comarca de Verín, pola autoestrada Rías Baixas, A-52. Atravesamos o alto de Erosa (895 m.), despois o concello de Riós e, de contado, o alto de Fumaces, cos seus 855 metros. Máis adiante xa vemos a vila de Verín, co seu Castelo de Monterrei. Non entramos na vila porque tomamos a N-532 para Portugal. Xa hai ganas de chegar a Chaves, fin do camín. A entrada no estado viciño non achega nada novo, porque semella moito coas terras galaicas. As vivendas, a paisaxe, o clima e demais.\nCHEGOU O TEMPO DAS MERCADORÍAS.\nArrodeamos a cidade de Chaves na procura do almacén Europa. Este é o obxectivo de moitos dos viaxeiros. Tras baixar do bus, todos para dentro, na busca das mercadorías. Roupa variada sen moita calidade. Teñen máis aceptación as sabas e mailas toallas de algodón que rebosan nos carriños. Seguimos polos corredores, atopamos a estantería de santos relixiosos, nada para nós, dirixímonos para os viños de Portugal, onde mercamos botellas de agasallo. Moita menaxe de couciña, como nos chineses. En fin, sóbranos tempo, imos para fóra. Pero temos que agardar moito polo resto de viaxeiros que non rematan de mercar as súas mercadorías. As moitas bolsas de plástico teñen todas o nome dos seus propietarios con roturador para evitar perdas e confusióis, coma noutras ocasióis acontecerá.\nXa estamos todos no bus, case ás dúas da tarde. Agora para o xantar, que xa hai fame. Nas aforas da cidade atópase o restaurante. As mesas xa están agardando aos comensais. O primeiro as fritaxes e lonchas de xamón que nos lembran os bos sabores dos porcos de Guijuelo. O segundo prato é o rei Bacallau. No seu punto feito polos máis expertos cociñeiros portugueses. Na mesa parolamos cunha parella de Bembibre que presume das súas viaxes a Portugal, de norte ao sul, anímannos a participar nas futuras viaxes. Chega a hora dos postres, o restaurante non reparte polas mesas e os lambóns atacan a única mesa coas fontes de flan, macedonia, tarta… quen antes chega máis colle. Os últimos non catan nada, hai protestas.\nPOUCO TEMPO PARA A VISITA CULTURAL DE CHAVES.\nDespois do xantar, todos para o bus de novo. Agora lévannos para unha grande superficie comercial das aforas para mercar bacallau. Non é o noso obxectivo. Visitamos a sección de libraría e alí collemos un diccionario de Portugués, o noso irmao lingüístico. De novo a xente tarda en mercar de todo, a espera serve para facer amizades entre os viaxeiros. Por fin entramos na cidade, non sen problemas para atopar aparcadoiro. E iso que non estamos nas festas patronais dos Santos, que serán días despois.\nAgatuñamos a vila vella de Chaves. Na procura do seu Castelo perdémonos entre o seu fermoso rueiro. A praza da Camara Municipal ben merece unhas fotos, cos seus edificiois señoriais. Máis aló a torre de Menagem, arrodeado de canóns e alta muralla. A vista da contorna paga a pena, inesquecible. Outros monumentos salientables son as igrejas de Santa María Maior e maila da Misericordia, así como o paço dos Duques de Bragança. Damos marcha para atrás na procura da ponte romana. Mestres baixamos vemos a grande actividade comercial das rúas principais. O río Tamega pasa con forza por debaixo dos arcos da ponte. O seu paseo fluvial non ten igual co abondoso arboredo.\nO tempo pasa rápido mentres camiñamos polo rueiro de Chaves. Comprobamos que nos bares hai un grande seguimento do partido de liga entre o Barcelona e o Real Madrid. Non sabería dicir quen ten máis siareiros. Os viaxeiros van chegando cara o bus. A meirande parte deles amosan cansancio e tristura pola derrota do Madrid. O bus avanza rápido dentro da noite pechada. Dentro dunhas horas estaremos xa de novo no Bierzo. Mentres chegamos, lembramos a mestura de tantas experiencias compartidas, novas amizades e as fermosas imaxes fixas da cidade de Chaves que ben merece unha nova viaxe.\nposted by Xabier Lago Mestre at 4:47 a. m. 0 comments links to this post


Abren negocios en Lugo malia a difícil situación | Noticias de Galicia | CRTVG\nPublicado o 28/01/2021 14:24\nIsabel dá os últimos retoques á tenda de alimentación que abriu hoxe mesmo no centro de Lugo. Foron moitos os familiares e amigos que tentaron disuadila de pechar o negocio que tiña en Chantada e trasladalo á cidade. O que lle dixeron é que a situación económica e sanitaria é a menos aconsellable para emprender novos proxectos empresariais. En cambio, ela di que todo negocio xa é un risco en si mesmo e que as crises poden ser oportunidades. Por iso, non dubidou en dar o paso malia os condicionantes negativos que recoñece que existen a día de hoxe. Os produtos exclusivos e de calidade son, di, a mellor ferramenta.\n"Si que me dixeron que era un mal momento. Porque ven que a cousa non está ben. Pero eu nunca tiven medo nin me botei para atrás", di Isabel.\nCaso similar é o doutra tenda de artigos ecolóxicos para cativos e embarazadas que leva menos de 15 días aberta no barrio da Milagrosa. A primeira onda do coronavirus obrigou a Mónica a pospoñer un proxecto que xa tiña en mente dende hai dous anos. Agora decidiu dar o paso porque, asegura, o negocio pode superar esta etapa de restricións e mesmo saír reforzado, o que lle permitiría ampliar as liñas de mercado. Cre que tanto na vida como na empresa a clave está en non ter medo e ser constante.\n"Xa antes do virus tiña idea de abrir. Tiña que decidir agora. E, se pensas demasiado, nunca fas nada. Tomei a decisión e agardo que saia ben", explica Mónica.\nTanto Isabel como Mónica animan a todos os emprendedores a dar o paso de abrir agora os seus negocios sempre e cando teñan claras as posibilidades e estean dispostos a realizar sacrificios.


Fundación HERACLES - O Cenor – Obradoiro CAB gaña a ida das semifinais no campo do Compañia de María (43-86)\nO Cenor – Obradoiro CAB gaña a ida das semifinais no campo do Compañia de María (43-86)\nO partido empezaba con boas sensacións de fronte ao aro rival para os obradoiristas que tentaban coller vantaxe no marcador, chegando a sacar sete puntos, pero o Compañía mantíñase no partido grazas ao acerto desde a liña de tiros libres, acabando o primeiro cuarto 13-17.\nNo segundo cuarto os visitantes subiron o ritmo de ataque e a intensidade defensiva, que lles permitiu coller unha diferenza de dezasete puntos para chegar ao descanso do encontro cun marcador de 25-42.\nTras unha saída con algunhas dúbidas e imprecisións, ao comezo da segunda parte o Cenor-Obradoiro CAB colleu o mando definitivo do partido cunha defensa agresiva e presionante en todo o campo, provocando numerosas perdidas e tiros forzados dos locais. En ataque conseguían anotar en transicións rápidas xestionando ben as superioridades e gran acerto en tiros liberados tras boa circulación de balón, conseguindo así un parcial no terceiro cuarto de 7-30 ao seu favor.\nNo último cuarto os visitantes xogaron cómodos e xestionando ben a vantaxe no electrónico, para chegar ao marcador final de 43-86. Vitoria importantísima para o conxunto obradoirista de fronte ao partido de volta a disputarse o vindeiro sábado en Lorenzo de La Torre, xa que leva unha vantaxe de 43 puntos.\nOs parciais de cuartos foron 13-17, 12-25, 7-30 e 11-14.


54 parlamentarios do Partido Conservador urxen a saída do primeiro ministro.\nphoto_camera Os deputados 'tories' están descontentos coa xestión de Boris Johnson. (Foto: Aaron Chown / PA Wire / DPA)\nO primeiro ministro do Reino Unido, Boris Johnson, será sometido na tarde desta segunda feira a unha moción de censura interna logo de que a súa propia formación, o Partido Conservador —que goberna con maioría absoluta—, obtivese 54 sinaturas de parlamentarios que avogan pola súa saída, o que supón 15% do total de representantes tories.\nAsí o vén de notificar o presidente do chamado 'Comité 1922' —que agrupa as e os deputados conservadores sen carteira—, Graham Brady, nun comunicado recollido polo xornal británico The Guardian.\n"De acordo coa normativa, realizarase unha votación entre as 18 e as 20 horas desta segunda feira, 6 de xuño", informou Brady, que tamén explicou que o reconto de votos será "inmediatamente despois".\nPara ficar no cargo, Boris Johnson precisa do apoio de, cando menos, 50% máis un de todos os parlamentarios do Partido Conservador, isto é, 180 de 359. A votación será secreta.\nDesde Downing Street, residencia oficial do primeiro ministro, apoiaron Johnson e apuntaron que esta tarde se presenta como "unha oportunidade para pór fin a meses de especulación e permitir que o Goberno trace unha liña e siga adiante, cumprindo coas prioridades da xente".\nFestas en Downing Street\nOs deputados tories urxen a renuncia do líder do Goberno do Reino Unido após transcenderen a comezos de ano as festas organizadas en Downing Street ao longo da pandemia e sen cumprir a normativa sociosanitaria.\nO persoal da residencia oficial de Johnson tería celebrado reunións sociais nas que se consumía viño e cervexa todas as sextas feiras nun momento no que os casos de Covid-19 ameazaban o sistema sanitario do país.


O Plan de Transporte Público incorporará unhas tarifas homoxéneas en toda a comunidade e a gratuidade do autobús interurbano para os menores de 19 anos | Grupo ES. Comunicación Galicia\nGalicia, Transporte\t• por Redacción Grupo ES. • 6 diciembre, 2018\nO Plan de Transporte Público incorporará unhas tarifas homoxéneas en toda a comunidade e a gratuidade do autobús interurbano para os menores de 19 anos\nCalcularanse os prezos en función da distancia máis curta ente orixe e destino, sen ter en conta o percorrido en autobús nin os transbordos.\nA conselleira de Infraestruturas e Mobilidade, Ethel Vázquez, interveu hoxe no Parlamento de Galicia, onde subliñou que o novo Plan de transporte público de Galicia incorporará unhas tarifas homoxéneas en toda a comunidade e a gratuidade do autobús interurbano para os menores de 19 anos.\nVázquez Mourelle explicou que de cara a garantir un acceso igualitario ao transporte, calcularanse os prezos en función da distancia máis curta ente orixe e destino, sen ter en conta o percorrido en autobús nin os transbordos.\nSalientou a progresiva extensión a toda Galicia das vantaxes que xa están dispoñibles nas áreas de transporte metropolitano e engadiu que se prevé levar o uso da Tarxeta Xente Nova a todos os autobuses interurbanos.\nFixo fincapé en que o novo plan suporá unha gran transformación da mobilidade dos galegos, con servizos útiles e eficientes agora e no futuro, máis sostible e viable, desde o punto de vista ambiental e económico, e máis atractivo e accesible para todos, especialmente para os veciños do rural.\nA 2ª fase do plan, que se implantará no horizonte do 2019, culminará un proceso de modernización que botou a andar en agosto de 2017, cunha 1ª fase que 16 meses despois deixa un balance positivo. Así, os datos do transporte compartido, empregado por máis de 200.000 usuarios xerais e dos servizos a demanda, con 3.000 peticións, determinan a extensión o próximo ano destas novas modalidades.\nEsta transformación será complementada coa implantación de novas tecnoloxías da información, para facilitar o uso do transporte público e tamén con vehículos máis eficientes, pensando en adaptarse ás novas necesidades e esixencias ambientais derivadas do cambio climático.\nPara acadar estes fitos, a Xunta está a traballar na 2ª fase do Plan, que terá un alcance de máis de 1.500 liñas, 30.000 parada e 100.000 horarios. Dada a magnitude, o Goberno galego vén acometendo un exhaustivo traballo de campo para analizar as necesidades de transporte e definir a mellor forma de atendelas.\nA Xunta contou coa colaboración dos concellos e realizáronse miles de enquisas entre os usuarios en paradas e autobús, estacións e centros de atracción de demanda, como polígonos industriais, centros administrativos, ou campus universitarios.\nEstas enquisas a preto de 25.000 cidadáns para coñecer as súas necesidades de transporte reflicten que preto do 80% dos concellos se mostran a favor do transporte compartido e case o 60% do transporte a demanda ou que 3 de cada 4 usuarios ven positivos estas modalidades.\nEthel Vázquez indicou que en aras de facilitar a necesaria coordinación de todos os servizos de transporte as liñas organizaranse en 4 niveis: autonómicas, intercomarcais, comarcais e, xa a escala máis pequena, liñas municipais.\nManifestou que por iso é tan importante que os concellos de Ferrol e Pontevedra, que non teñen aínda implantado o transporte urbano ao que están obrigados, aproveiten este momento, de planificación para incrementar servizos aos cidadáns.\nEtiquetas: Plan de transporte público de Galicia\n← Chanel deja de utilizar pieles exóticas en sus accesorios\nGalicia Calidade certifica as coleccións da xoiaría de Santiago de Compostela Katuxa Platero Joyas →


ADEGA informa que os ríos galegos empeoran no seus estado de saúde ambiental |\nHome Actualidade ADEGA informa que os ríos galegos empeoran no seus estado de saúde ambiental\nCOMPOSTELA .- Os treitos fluviais galegos amosan en 2009 unha preocupante tendencia ao empeoramento, tanto no seu estado de saúde como na calidade do bosque de ribeira. O Proxecto Ríos, iniciativa promovida por ADEGA, ven de apresentar o Informe 2009 sobre o estado de saúde dos nosos ríos. No informe expoñemos os resultados das análises nas campañas de primavera e outono, realizadas polos grupos de voluntarios/as (283) ao longo de todo o país. O Informe Anual permite aproximarnos ao estado de saúde das diferentes bacías en base á metodoloxía e indicadores empregados.\nDende o ano de inicio do Proxecto Ríos, o número de participantes aumentou considerabelmente. Na actualidade contamos con 283 grupos, e cos resultados das inspeccións realizados por este voluntariado, elaborouse un informe anual do estado dos ríos galegos.\nAs bacías máis estudadas son as das Rías Baixas e a do Miño, que acadan entre ambas unha porcentaxe que rolda o 80% das inspeccións. A porcentaxe restante repártese entre as bacías do Arco Ártabro e Fisterrá, as do Limia-Douro e as bacías que verten ao Cantábrico.\nEn función dos datos recibidos, podemos afirmar que o estado de saúde dos treitos analizados en 2009 era maioritariamente bo tanto na campaña de primavera como outono (cun 58 e 57% de treitos respectivamente). No entanto, observáronse treitos con primeiros síntomas de deterioro, deficientes e incluso graves, porcentaxe que incrementouse un pouco respecto ao 2008. Isto ven a indicar que os nosos ríos están a experimentar unha deriva na que se vén apreciando unha regresión no seu estado de saúde.\nEstes datos vense constatados tamén polo estado de conservación do bosque de ribeira. Nas condicións das marxes dos ríos inspeccionados durante as dúas campañas, apréciase un aumento das alteracións importantes e das marxes moi degradadas.\nEn primavera, ríos con saúde deficiente foron o río Sar ao seu paso por Santiago de Compostela, o río Bellele en Neda, o Tambre ao seu paso por San Xoán de Fecha, o río Currás en Vilanova de Arousa, os ríos Saído e Migués en Ferrol e o Limia en Xinzo.\nDe saúde grave atopouse un treito inspeccionado do río Sar. Ningún río estudado polo voluntariado do Proxecto Ríos amosou unhas condicións de saúde moi graves.\nEn outono, con saúde deficiente temos os ríos Gafos, Lagares, Tambre, Loña e Limia. Amosou saúde grave o río Forxá ao seu paso por Guitiriz.\nEn 2009 repetimos tamén a colaboración co Ministerio de Medio Ambiente dentro do programa de Voluntariado en Ríos da citada entidade. Desta volta continuouse cos traballos iniciados en 2008 centrados na erradicación de especies exóticas invasoras. O encontro tivo lugar durante tres fins de semana do mes de outubro e para a realización destes traballos se elaborou un protocolo de actuación. Aos voluntarios proporcionouselles o material apropiado (traxes e botas de auga, luvas e gafas de protección, ferramenta axeitada), así como un caderno divulgativo para o recoñecemento destas especies. Ademáis cada participante contou cun seguro de responsabilidade civil e de accidentes colectivos. A iniciativa tivo moi boa acollida polas participantes e terá continuidade en anos vindeiros. No campamento participaron cerca de 60 persoas e se retirou aproximadamente 800 Kg de especies exóticas invasoras vexetais.\nA consellería de Cultura subvenciona a asociacións lucenses por realizar eventos turísticos\nGaliza Nova da Mariña presentou o programa das XI Xornadas do Reino de Galiza


Iván Olmos Ferreiro xa ten a medalla de honra do Concello de Xinzo\nFoille entregada no pleno celebrado onte, xoves, en Xinzo.\nFoto de familia coa corporación de Xinzo\n28 de diciembre de 2017, 22:51\nA sesión plenaria ordinaria do Concello de Xinzo correspondente ao mes de decembro, trocouse en "extraordinaria" por varios motivos. O primeiro porque na mesma sesión, por unanimidade de todos os presentes, aprobouse a concesión da medalla de honra do Concello ao limián Iván Olmos Ferreiro.\nUnha vez rematada por parte da secretaria do concello a lectura do acordo unánime, o alcalde, Antonio Pérez, en representación de toda a corporación, solicitou a presenza do homenaxeado na mesa presidencial.\nTodos os portavoces destacaron os méritos de Iván, suficientes para ser merecente deste acto, a pesares da súa idade: tan só 23 anos.\nO propio alcalde comentou que de seguir nesa traxectoria, non sería a última vez que a corporación existente no momento, volvera facerlle outra homenaxe ou distinción, animando así a Iván a continuar polo camiño que leva ata agora, que o fixo merecente deste recoñecemento.\nA raíz deste acontecemento o pleno volveuse extraordinario, porque os portavoces dos grupos políticos rexeitaron facer preguntas ao goberno para que o acto final fose a entrega da medalla a Iván e a súa sinatura no libro de firmas da consistorial.\nAlgo inhabitual nas sesións plenarias é o de que un membro da Escola de Gaitas (Juan) interpretara a gaita a Rumba de Laroá e, unha vez rematado o acto protocolario da sinaturae dos discursos, interpretara tamén o Himno de Galicia, que todos os presentes escoitaron de pé.\nE para que a cousa fose máis extraordinaria, e debido ás datas nas que estamos, todos os presentes brindaron polo homenaxeado e por un próspero ano 2018 con cava catalán.\nVERBAS DE AGRADECEMENTO\nO alcalde solicitou de Iván, unha vez rematada a dedicatoria no libro de honra, que lle dixera a todos os presentes o que deixara escrito no mesmo.\nVisiblemente emocionado e nervioso, cousa estraña nel ao falar en público, afirmou que era para el unha honra o estar hoxe aquí, non só polo recoñecemento dos concelleiros deste pleno, senon por me sentir e formar parte deste Concello de Xinzo.\nAínda que eu me criei e estudei en Ourense, a todos os lugares onde vou sempre digo que son de Xinzo, de de onde é toda a miña familia e onde vivín dos mellores momentos da miña vida.\nxinzo ten do concello xa honra\nPleno ordinario , pero solemne,mañá xoves as 11\n¿Que hai tralo deseño e disposición da exposición "Os mundos de Carlos Casares"?


Escala en Dubai - De viaxe\nA nosa escala en Dubai permitiunos facer unha visita corta pero completa da cidade. A parte máis antiga, de principios do século XX, está situada á beira dunha canle natural do Golfo Pérsico semellante ao meandro dun río. Un calor abafante acompañounos durante o paseo que dimos por esta zona de edificios baixos, tendas de barrio e pequenos zocos.\nDebido á calor e a que a zona non tiña grande interese, collimos o tren urbano para ir a cidade moderna e xa non abandonamos o confort do aire acondicionado no resto da xornada. A zona nova está ideada para non ter que camiñar polo exterior en ningún momento. Fumos ao centro comercial que, según eles, é o mais grande do mundo, con rúas que imitan cidades occidentais e zocos tradicionais e que conta incluso cun enorme acuario.\nDesde aquí accedimos directamente ao Burj Khalifa, a construcción humana máis alta do planeta con 828 metros. Un veloz ascensor subiunos en pouco máis dun minuto ata o piso 124 situado a case 500 metros. A terraza panorámica ofrece unha completa vista da cidade, do mar e do deserto que rodea a urbe. O máis espectacular é ver que todos os enormes rañaceos que víramos ao saír do metro agora parecían de xoguete vistos desde a altura á que nos atopábamos. Por todas partes hai edificios en construcción que se sumarán aos moitos existentes, pero o conxunto de torres de metal e cristal no medio do deserto parece demasiado artificial para chamarlle cidade.\nTal como esperábamos, Dubai carece de interese e o único motivo para visitala é ter que facer unha longa escala no seu importante aeroporto.\n31 DE XULLO DE 2014 A nosa escala en Dubai permitiunos facer unha visita corta pero completa da cidade. A parte máis antiga, de pri...


Escolla Inserir - Lenda\nAbra o menú de contexto e escolla Lenda\nDefine as opcións de lenda da selección actual.\nSeleccione a categoría de lenda, ou escriba un nome para crear unha novacategoría. O texto categoría aparece antes do número da lenda na etiqueta dalenda. Cada categoría de lenda predeterminada é formatado cun estilo deparágrafo do mesmo nome. Por exemplo, o"Ilustración " categoríalenda é formatada co "Ilustración " estilo de parágrafo \_.\nSeleccione o tipo de numeración que desexa utilizar na lenda.\nIntroduza o texto que queres que apareza despois do número da lenda.\nIntroduza os caracteres de texto opcionais para que aparezan entre o número e o texto da lenda.\nEngadea lenda enriba ou debaixo do elemento seleccionado. Esta opción só estádispoñíbel para algúns obxectos.\nAbre o diálogo de formación. Ten a mesma informaciónque o diálogo que comeza polo menú LibreOffice Writer -. AutoLegenda nodiálogo Opcións\nTitle is: Lenda


Illa Socorro - Wikipedia, a enciclopedia libre\nLocalización da illa Socorro\n18°42′N 110°57′O / 18.700, -110.950Coordenadas: 18°42′N 110°57′O / 18.700, -110.950\n1.130 m. Monte Evermann\nA Illa Socorro é unha illa volcánica no arquipélago de Revillagigedo, que se atopa ao oeste da costa mexicana. O tamaño é 16.5 por 11.5 km, cun área 132 km².\nA illa elévase abruptamente do mar ata os 1130 metros, no Monte Evermann. A erupción máis recente foi en 1993. Outras erupcións recentes foron cara a 1848 e 1896, e mais en 1905 e 1951.\nExiste unha estación naval, establecida en 1957, cunha poboación de 250 (Mariños e as súas familias), vivindo nunha vila con igrexa, en Baía Vargas Lozano, ao sur da Illa a uns 800 m este de Cabo Regula, o punto máis ao sur da illa. Hai un manancial de auga doce a 5 km ao noroeste da vila, en Caleta Grayson.\nNon existe evidencia de presenza humana en Socorro ata o seu descubrimento polos exploradores españois. Hernando de Grijalva e a súa tripulación descubriron unha illa deshabitada no 21 de decembro de 1533 e chamárona "Illa de Santo Tomé". En 1542, Ruy López de Villalobos, mentres exploraba novas rutas no pacífico, redescubriu a de "Inocentes" e cambioulle o nome pola de "Anublada". En 1608, Martín Yañez de Armida, a cargo doutra expedición, visitou Santo Tomei e a rebautizou como Illa do Socorro.\nA principios do século XX, o Dr. Barton Warren Evermann, director da Academia de Ciencias en San Francisco, California, promoveu a exploración científica da illa. As coleccións biolóxicas máis completas foron obtidas durante esta época. O volcán en Socorro foi bautizado na súa honra.\nMapa da Illa Socorro\nTraído desde "https://gl.wikipedia.org/w/index.php?title=Illa_Socorro&oldid=5491898"\nA última edición desta páxina foi o 17 de xuño de 2020 ás 03:15.


Pontevedra presume de forza feminista no 25-N: 'as redes que se están a tecer desde o feminismo son imparables' - Pontevedra Viva\nManifestación polas rúas de Pontevedra con motivo do 25-N\nPontevedra presume de forza feminista no 25-N: "as redes que se están a tecer desde o feminismo son imparables"\nLuns 25 de Novembro, 2019 ás 22:27 do Luns 25 de Novembro, 2019\nO movemento feminista pontevedrés presumiu este luns de unión e de poder mobilizador con motivo do día internacional contra as violencias machistas. Despois dunha mañá chea de actos institucionais para conmemorar este 25 de novembro, pola tarde chegou o momento de percorrer as rúas lanzando unha mensaxe clara da aposta por un "feminismo organizado e militante" na cidade.\n"Hoxe e sempre, que viva a loita feminista", gritaron os manifestantes, que secundaron de forma masiva a manifestación convocada a última hora de tarde polo centro social O Quilombo a pesar de que a choiva ameazou con deslucir a convocatoria e chegaron a caer algunas pequenas gotas durante parte do percorrido.\nO Colectivo Feminista Pontevedra, Galiza Nova e o colectivo Comando Mazá, creado hai escasos días na cidade, adheríronse a unha cita que, en opinión da organización demostra que "Pontevedra é unha vila mobilizada e que as redes que se están a tecer desde o feminismo son imparables".\nPreviamente, no mesmo lugar, a praza da Peregrina, houbera unha concentración convocada polo colectivo Comando Mazá e a partir das 20.30 a manifestación de todos os colectivos pasou a percorrer as rúas do centro da cidade.\nAs convocantes leron un manifesto no que amosar a "carraxe e noxo" que senten ante os continuos asasinatos machistas e ante unha "xustiza patriarcal" que consideran "cómplice de cada un dos 52 asasinatos" rexistrados en España no que vai de ano 2019.\nO manifesto recolleu que o feminismo pontevedrés está farto dunhas cifras oficiais que "non se corresponden cos 94 feminicidios reais" que contabilizan diversos colectivos, xa que as estatísticais oficiais "esquecen a todas aquelas mulleres asasinadas por homes que non eran as súas parellas".\n"É insoportable ver como se vai asumindo que nos matan polo simple feito de ser mulleres, e non pasa nada", denunciaron, e fixeron un chamamento a toda a sociedae para que a situación cambie. Para logralo ven "urxente" canalizar e organizar a "rabia e carraxe" e apostar pola autodefensa feminista e o traballo diario con outras mulleres, "reflexionando e medrando xuntas en espazos seguros".\nA manifestación percorreu o casco urbano detrás da pancarta 'Contra o patriarcado e capital, feminismo organizado' e defendeu a necesidade da loita feminista nun momento no que "a extrema dereita e o fascismo ocupan a grella informativa branqueando e naturalizando o seu discurso de odio e en contra dos nosos dereitos e liberdades".\nAdemais, denunciaron que "xa non só falamos de teito de cristal senón de chan pegañento" e reclamaron unha perspectiva feminista transversal en todos os niveis educativos e unha educación sexual nas escolas, para eliminar desde as idades máis novas os modelos de masculinidade e feminidade hexemónica.\nManifestación 'Contra o patriarcado e capital, feminismo organizado'\nO Colectivo Feminista Pontevedra, Galiza Nova e o colectivo Comando Mazá adheríronse á manifestación convocada por O Quilombo, coa que quixeron demostrar que "Pontevedra é unha vila mobilizada" e denunciar que "xa non só falamos de teito de cristal senón de chan pegañento"


A Irmandiña Sub-15 e Sub-17 encaran o Estatal de fútbol\nAs novas promesas do país xogan en Murcia.\nphoto_camera Ambos combinados debutan na mañá de hoxe. (Foto: Futgal)\nAs seleccións galegas Sub-15 e Sub-17 xa están en Cartaxena (Murcia) para estrearse hoxe na fase final do Campionato de España de Seleccións Autonómicas, onde aspiran a lograr o título no Grupo Ouro tras clasificarse en primeira posición na primeira fase que tivo lugar o pasado mes de abril en Pastoriza (Arteixo). O primeiro dos combinados debutará ás 9.30 horas contra as Illas Canarias, mentres que as maiores entrarán en acción ás 12 ante Asturias.\nA RFEF non paraliza o 'play-off' de ascenso\nO Alxeciras, sexto clasificado do Grupo 2 na Primeira RFEF, solicitou a pasada fin de semana a paralización do play-off de ascenso a Segunda División por unha teórica aliñación indebida do Castela no encontro que enfrontou ambos os equipos.\nAgora, o Comité de Apelación da Real Federación Española de Fútbol informou de que non acepta o recurso presentado polo club, que xa anunciou que interporá recurso ante o Tribunal de Arbitraxe Deportivo (TAD) esixindo, ademais, esa paralización dunha fase de ascenso que debe arrancar este sábado "para evitar danos maiores no caso dunha futura resolución favorábel".\nConvenio para reformar o estadio da Malata\nO presidente da Deputación da Coruña, Valentín González Formoso, e o alcalde de Ferrol, Ángel Mato, asinaron esta quinta feira un convenio para o financiamento das obras de renovación do sector norte do estadio municipal da Malata.\nA Deputación destinará 488.026,92 euros, 80% do orzamento total da obra, que ascende a 610.033,65 euros, e que permitirá corrixir as deficiencias que presenta a instalación no sector norte baixo as gradas. Por outra parte, ambas as institucións lamentaron que a Xunta da Galiza "non poña nin un euro" nas obras de rehabilitación do estadio ferrolán.\nSwedberg, en Vigo\nNun movemento pouco habitual no mundo do fútbol o prometedor mediocentro sueco Williot Swedberg aterrou esta quinta feira en Vigo, mais non para asinar un contrato co conxunto celeste, senón para coñecer de primeira man como é o Celta antes de emprender viaxe até Bélxica para facer o propio co Bruxas, outro dos equipos que pretenden facerse cos seus servizos.\nDépor fútbol selección galega Celta fútbol feminino


A catolicidade, misión da Igrexa – A Nosa Voz\nA catolicidade, misión da Igrexa\n01/02/2021 por A Nosa Voz\nUrxe que revisemos a valoración que facemos dos bens deste mundo, e en que fundamos as grandezas da terra. Pensamos que os grandes da sociedade o son, porque teñen moitos subordinados ás súas ordes; que contan con moitos asalariados para afrontar todas as súas necesidades e até os seus caprichos. Dicimos que “grandes” son os que teñen moito poder para impor a súa vontade aos demais. Estamos equivocados: rei non é o que máis manda, senón o que máis serve; o que se preocupa do ben da comunidade ao seu cargo. Disto dános exemplo o Señor, que todo o fixo para noso ben, e en todo busca a nosa felicidade. Para facernos felices, creou dous paraísos: un terreal e outro celestial. Diríase que Deus deu ao home vocación de ceo, pero antes de levalo á felicidade celestial, regaloulle unha felicidade plena, aínda que temporal. A este proxecto de felicidade paradisíaca, non correspondeu o home, e coa súa desavinza, converteu a súa vocación de ceo, en vida de desdita, pero no ceo, hai cabida para todos. Os baleiros non caben no corazón de Deus nin as ausencias dos seus fillos son alleas aos seus divinos sentimentos. Por iso o decreto de eterna redención non se fixo esperar. Deus dispuxo que o seu Divino Fillo encarnase e restaurase o primitivo paraíso temporal, malogrado polo home. Tal restauración fíxoa realidade Xesús, fundando a Igrexa para recuperar o deteriorado paraíso do mundo. Esa foi a intencionalidade do Pai e tamén a misión do Fillo: devolverlle á sociedade o clima paradisíaco malogrado pola infidelidade do home, e dispoñelo para o futuro paraíso celestial. En efecto, a función da Igrexa é restaurar o mal causado polo pecado, e garantirlle ao home a eterna felicidade.\nO plan redentor de Cristo é ser portador de benestar para o presente, e garantía de gloria para o futuro. A estrutura da Igrexa demóstrao palpablemente. Na súa constitución eclesial, puxo o Señor catorce artigos doctrinais (os artigos da fe) e un decálogo de comportamento, cuxos dez preceptos se sintetizan en amar a Deus e amar ao próximo. O comportamento desta dobre normativa conductual garante unha convivencia pacífica, na terra. Así debe ser a vida dos fillos da Igrexa de Cristo. A Igrexa é católica extensivamente, porque a ela estamos chamados todos, e é católica intensivamente, porque os seus membros deben aceptar toda a mensaxe de Xesús e valorar todos os seus sacramentos. Nela éntrase polo bautismo, que purifica de todo pecado e fainos Fillos de Deus, e está chamada a crecer, porque así o ordenou o Señor aos Apóstolos: “Predicade o Evanxeo a todas as xentes”\nCon todo, na Igrexa oficial hai bautizados que non merecen chamarse cristiáns, xa que non viven os compromisos bautismais. Falando humorísticamente, podería dicirse deles que “máis que bautizados son cristiáns pasados por auga”. Os que negan algunha verdade revelada, son herexes, e os que non recoñecen a xerarquía da Igrexa son cismáticos. Uns e outros separáronse voluntariamente da Igrexa católica, non pertencen a ela. O cisma máis notable foi o da Igrexa oriental, provocado polo patriarca Miguel Celurario que no ano 1054 , rompeu co Papa León IX, ao que non recoñeceu como suprema autoridade da Igrexa.\nOutras moitas faccións separáronse da verdadeira Igrexa de Cristo. Lamentámolo, pero non podemos miralos mal, porque aínda que equivocados, tamén eles buscan a Deus, seguindo o ditame da súa conciencia. Compadezámolos e pidamos ao Señor que algún día recoñezan á Igrexa católica, como a verdadeira Igrexa de Cristo, e sobre todo, amémolos, porque o amor une máis que o raciocinio. Amémolos a todos xa que é máis o que nos une, que o que nos separa.\nTermino: unha nai despedíase da súa filla que ía o estranxeiro, e mentres lle daba o último abrazo, díxolle, mirando ao ceo: “filla, ves aquela estrela? Pois desde o estranxeiro, míraa todos os días. Eu mirareina desde aquí, e que nela se atopen as nosas miradas”.


Eurural organiza en Tomiño un curso de autoestima e empoderamento feminino a través da fotografía - Telemariñas\nInicio Cultura / Ocio Eurural organiza en Tomiño un curso de autoestima e empoderamento feminino a...\nEurural organiza en Tomiño un curso de autoestima e empoderamento feminino a través da fotografía\nAprender a quererse e valorarse unha mesma empregando a fotografía como ferramenta. Ese é o obxectivo do curso ‘Namórate de ti. Autoestima e empoderamento a través da fotografía’, unha actividade organizada pola Asociación de Desenvolvemento Galicia Suroeste Eurural ao abeiro do programa de Agader para a igualdade e a loita contra a violencia de xénero e que se desenvolverá no salón de plenos do Concello de Tomiño os vindeiros días 7, 9, 10 e 11 de outubro de 16:30 a 19:30 horas.\nAo longo destas catro xornadas realizaranse dinámicas de autocoñecemento e autoestima da man das orientadoras Tegra Gómez e Patricia Maquieira. En grupos de ata 15 mulleres, as participantes vivirán sesións de autocoñecemento, con exercicios para aumentar a autoestima e o amor propio e aprender a autoxestionar o control do estrés a través da expresión corporal, verbal e escrita, de dinámicas grupais, vídeos motivacionais e sesións fotográficas da posta en escena das mulleres.\nDirixido a mulleres desempregadas, mulleres que precisan volver confiar en si mesmas, víctimas de violencia de xénero ou en perigo de exclusión social, o curso ten por obxectivos reforzar a autoestima e autoconcepto das participantes, ao tempo que se fomenta a súa unión social e a cooperación grupal.\nAs mulleres interesadas en participar poden inscribirse xa na páxina web de Eurural. O curso é de balde e terminará coa exposición no concello de Tomiño dunha selección de fotografías realizadas durante as sesións que se inaugurará o vindeiro 5 de novembro.\nA Asociación de Desenvolvemento Galicia Suroeste Eurural é a entidade sen ánimo de lucro responsable da execución da Medida Leader 2014-2020 no territorio recoñecido pola Consellería de Medio Rural da Xunta de Galicia como Grupo de Desenvolvemento Rural 14 (GDR 14), que abarca 13 concellos do sur da provincia de Pontevedra: Baiona, Fornelos de Montes, Gondomar, A Guarda, Mos, Nigrán, Oia, Pazos de Borbén, O Porriño, Redondela, O Rosal, Tomiño e Tui.\nArtículo anteriorLa Muestra filatélica Exfimiño llega A Guarda\nArtículo siguienteCruz Roja organiza e imparte un curso de Primeros Auxilios en bebés y niños